《次韵勾龙元应》
宋代·李流谦

春归知何时，庭草一尺长。风软不起尘，薄日如秋阳。

裘葛固异宜，单衣已疏凉。妍红色事人，揽镜无馀妆。

青山只苍然，久要自不忘。枯藤引我去，栗留啭幽篁。

濯足江无波，照眼竹有光。展旗三伐鼓，骚坛起榛荒。

垂髫伏窗几，抵掌谈皇王。持之欲何施，海禽眩铿锵。

风摇薜荔屋，尘集芙蓉堂。升斗尚何言，正比钩饵香。

投老迟问道，欲觅闲中忙。社成莲亦花，歃血记此章。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。